09/07/2015 | Administración LocalMunicipal
Porto do Son
Designación de membros da Xunta de Goberno Local e Tenentes de Alcalde e delegación de competencias da Alcaldía na Xunta de Goberno Local.

En cumprimento do previsto nos arts.46 e 52 do RD 2568/1986, do 28 de novembro, de organización, funcionamento e réxime xurídico, faise público para xeral coñecemento que a Alcaldía- Presidencia do Concello de Porto do Son ditou o decreto 406/2015, do 18 de xuño, co seguinte contido: “Primeiro.- Designar como membros da Xunta de Goberno Local aos seguintes concelleiros: - Dª. Karina Elizabeth Zoraida Carmen Fricke Leonardi. - D. Ilie Ioan Gebrero Noes. - D. Roman Jesus Lopez Duque Grafiña. - DªSuzanne Elizabeth Cruel Puiggali. Segundo.- Nomear Tenentes de Alcalde do Concello de Porto do Son aos seguintes concelleiros, pola orde que se indica: - Primeiro: DªKarina Elizabeth Zoraida Carmen Fricke Leonardi. - Segundo: D. Ilie Ioan Gebrero Noes. - Terceiro: D. Roman Jesus Lopez Duque Grafiña. - Cuarto: DªSuzanne Elizabeth Cruel Puiggali. Os Tenentes de Alcalde, pola orde do seu nomeamento, substituirán ao Alcalde- Presidente na totalidade das súas funcións nos casos de ausencia, enfermidade, vacante ou impedimento que o imposibilite para o exercicio das súas funcións, de conformidade co previsto nos arts.46, 47 e 48 ROF. Terceiro.- Delegar nos catro Tenentes de Alcalde, de xeito indistinto e sen atender á súa orde, a sinatura de certificacións de empadroamento, servizos prestados e as relativas aos datos contidos en padróns fiscais. Cuarto.- A Xunta de Goberno Local constituirase nos dez días seguintes á data desta resolución e celebrará as súas sesións ordinarias os días xoves primeiro e terceiro de cada mes, ás 09:00 horas. Para o caso de que ese día teña a consideración de festivo ese día, o Alcalde- Presidente poderá mudar a data de celebración ao primeiro día hábil anterior ou posterior. Quinto.- Delegar na Xunta de Goberno as seguintes competencias da Alcaldía: 1. Aprobar a oferta de emprego público con suxeición ao orzamento e ao cadro de persoal aprobados polo Pleno da Corporación, as bases das probas de selección do persoal funcionario e persoal laboral fixo e as bases para a provisión de postos de traballo.2. O exercicio da potestade disciplinaria en materia de persoal, coas limitacións que prevé a LBRL.3. Aprobar os instrumentos de planeamento que desenvolvan o plan xeral cando non lle competa ao Pleno, os instrumentos de xestión urbanística e os proxectos de urbanización.4. Outorgar as licencias urbanísticas de obra maior, de apertura e de espectáculos públicos, así como, no seu caso, a toma de razón das comunicacións previas presentadas para a execución de obras e apertura de establecementos.5. A resolución dos expedientes de reposición da legalidade e sancionadores en materia urbanística e medioambiental, para a declaración de ruína dos inmobles e as ordes de execución de obras.6. A resolución de toda clase de procedementos sancionadores que se tramiten por infraccións graves ou moi graves das ordenanzas municipais e, en xeral, do resto do ordenamento xurídico. Da presente resolución darase conta á Xunta de Goberno Local na súa sesión constitutiva para os efectos da aceptación das competencias delegadas. Sexto.- Notificar persoalmente esta resolución aos concelleiros designados, dispor a súa publicación no BOP da Coruña e no taboleiro de editos do concello e dar conta ao Pleno da Corporación na primeira sesión que celebre.” Porto do Son, 22 de xuño de 2015. O Alcalde- Presidente, Asdo.: Jose Luis Oujo Pouso.